Mikä on eurooppalainen aikuiskoulutusohjelma ja miten sitä toteutetaan? | EPALE
EU:n toimintapolitiikka > Mikä on eurooppalainen aikuiskoulutusohjelma ja miten sitä toteutetaan?
Mikä on eurooppalainen aikuiskoulutusohjelma ja miten sitä toteutetaan?
Uudistetussa eurooppalaisessa aikuiskoulutusohjelmassa määritetään aikuiskoulutuspolitikkaa koskevan eurooppalaisen yhteistyön painopiste vuoteen 2020 saakka. Marraskuussa 2011 hyväksymässään ohjelmassa neuvosto toteaa, että aikuisten olisi säännöllisesti parannettava henkilökohtaisia ja ammatillisia taitojaan ja osaamistaan, mutta aikuiskoulutus on heikoin lenkki kansallisten elinikäisen oppimisen järjestelmien kehittämisessä. Aikuisten osallistuminen koulutukseen on edelleen vähäistä. Tehokkaan aikuiskoulutussektorin luomiseksi tarvitaan lisätoimia.
Ohjelman toimet kohdennetaan muun muassa seuraaviin asioihin: parannetaan kaikkien aikuisten edellytyksiä käyttää joustavia, laadukkaita oppimismahdollisuuksia missä tahansa elämänvaiheessa, kehitetään aikuiskoulutusta varten uusia toimintamalleja, joissa keskitytään oppimistuloksiin, lisätään tietoisuutta siitä, että oppiminen on elinikäinen tehtävä, kehitetään tehokkaita elinikäisen ohjauksen järjestelmiä ja epävirallisen ja arkioppimisen validointia koskevia järjestelmiä.
Euroopan maiden ja komission välisen yhteistyön helpottamiseksi aikuiskoulutusohjelman täytäntöönpanossa kukin osallistujamaa nimeää kansallisen koordinaattorin. Kansalliset koordinaattorit laativat työohjelman niiden erityistoimien määrittämiseksi, joita kunkin maan organisaatio aikoo toteuttaa eurooppalaisen aikuiskoulutusohjelman täytäntöönpanemiseksi.
Nykyisten kansallisten koordinaattorien yhteystiedot ja tietoa heidän työstään löydät napsauttamalla lippukuvaketta.
Belgia (WALLONIE-BRUXELLES)
Viro (Kogu Eesti)
Bosnia ja Hertsegovina (Bosna i Hercegovina)
Aikuiskoulutuspolitiikan analysointityökalu perustuu tuoreimpiin tietoihin onnistuneista aikuiskoulutuspolitiikoista. Tämä EPALEn työkalu auttaa kansallisia ja alueellisia sidosryhmiä selvittämään, miten ne voisivat parantaa politiikkaansa tai sen toteuttamista.
Tutustu aikuispolitiikan analysointivälineeseen.
Viimeisin päivitys: 20/08/2019 11:03:34